ВЕТАР И ЛИСТ

Према причи Е. Бербић

НАРАТОР: Дува прохладан ветар јесењи...

ЛИСТ: Одлазим...

НАРАТОР: ...Зашушта лист последњи на грани.

ВЕТАР: Куда?

ЛИСТ: Хоћу на земљу. Зову ме моји жути другови.

ВЕТАР: А зар ти није лепше да високо лепршаш, да се љуљушкаш....? Доле је

блатњаво, мокро, прљаво....

ЛИСТ: Није ми лепше... Овде сам усамљен.

ВЕТАР: Причаш којешта – љутну се ветар. – Ја читав свој живот дувам,

ломатам се, јурим, журим, хујим... Понекад завијам. Увек сам –

самцат. Да има неко са мном имао бих противника. А овако...

ЛИСТ: Није све тако!

НАРАТОР: ... Прекиде га лист у хвалисању.

ЛИСТ: Тешко усамљенима и заборављенима.

НАРАТОР: Замисли се ветар прохладни, каснојесењи и призна сам себи:

ВЕТАР: Стварно је тако. Добро је сиротом жутом листу, он има хиљаде браће

на земљи и сви га радо чекају да им се придружи.

НАРАТОР: А њега – ветра – нема ко да пожели ни да му се обрадује. Тада он

предложи жутом листу на грани :

ВЕТАР: Буди ми друг, да нисам сам!

ЛИСТ: Не могу – одговори лист.

ВЕТАР: А зашто? Са мном би ти било увек лепо и забавно. Ишли бисмо тамо

где твоји другови никада нису били и неће ићи...

ЛИСТ: Не желим... Мени је боље доле, испод дрвета.

НАРАТОР: На то његово одбијање, ветар се разљути, јако дуну, и понесе лист на

земљу, под дрво. Гледајући га како пада, ветар је био тужан и

несрећан, као никад до тада.